*****

ΚΑΝΟΝΙΣΜΟΣ (ΕΟΚ) αριθ. 576/88 ΤΗΣ ΕΠΙΤΡΟΠΗΣ

της 1ης Μαρτίου 1988

για τροποποίηση του κανονισμού (ΕΟΚ) αριθ. 583/86 που καθορίζει τις λεπτομέρειες εφαρμογής των εξισωτικών ποσών προσχωρήσεως στον τομέα του ελαιολάδου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε από τον κανονισμό (ΕΟΚ) αριθ. 3985/87 (2), και ιδίως το άρθρο 15 παράγραφος 1,

τον κανονισμό (ΕΟΚ) αριθ. 473/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες του καθεστώτος των εξισωτικών ποσών προσχωρήσεως στον τομέα του ελαιολάδου (3), και ιδίως το άρθρο 7 παράγραφος 1,

Εκτιμώντας:

ότι ο κανονισμός (ΕΟΚ) αριθ. 2658/87 καθιέρωσε, από την 1η Ιανουαρίου 1988, μια «συνδυασμένη ονοματολογία»· ότι, συνεπώς, θα πρέπει να εισαχθούν οι κωδικοί της συνδυασμένης ονοματολογίας στον παρόντα κανονισμό·

ότι υπάρχει κίνδυνος να μπορέσουν να εξαχθούν από την Ισπανία ποσότητες πυρηνελαίου πληρώνοντας ένα ποσό που δεν αναλογεί στο εξισωτικό ποσό προσχωρήσεως, χάρη σε μια ελάχιστη τροποποίηση των χαρακτηριστικών του προϊόντος· ότι η πρακτική αυτή θα δημιουργούσε στρέβλωση του ανταγωνισμού κατά το μέτρο που η αρχική ποιότητα θα μπορούσε εύκολα να επαναφερθεί· ότι θα πρέπει, συνεπώς, να εγκριθούν κατάλληλα μέτρα, περιλαμβάνοντας ιδίως την εφαρμογή των διατάξεων του κανονισμού (ΕΟΚ) αριθ. 2823/87 (4), και να τροποποιηθεί ο κανονισμός (ΕΟΚ) αριθ. 583/86 (5)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 583/86 τροποποιείται ως εξής:

1. Στο άρθρο 2 πρώτο εδάφιο οι όροι «διακρίσεις 15.07 Α ΙΙ α) και 15.07 Α ΙΙ β) του κοινού δασμολογίου» αντικαθίστανται από τους όρους «κωδικοί 1509 90 00 και 1510 00 90 της συνδυασμένης ονοματολογίας».

2. Στο άρθρο 5 προστίθεται η εξής παράγραφος:

«Έως τις 31 Οκτωβρίου 1989, σε περίπτωση θέσεως στην κατανάλωση στα άλλα κράτη μέλη πυρηνελαίου υπαγομένου στους κωδικούς 1510 00 10 και 1510 00 90 της συνδυασμένης ονοματολογίας, που αποστέλλεται από την Ισπανία σε άμεσες συσκευασίες καθαρού περιεχομένου μεγαλύτερου από 5 λίτρα ή χύμα, που παρουσιάζει ολική περιεκτικότητα σε ερυθροδιόλη και ουβαόλη, που καθορίζεται με τη μέθοδο που αναφέρεται στο παράρτημα VIII του κανονισμού (ΕΟΚ) αριθ. 1058/77 (4), μικρότερη από 15 % της ολικής περιεκτικότητας σε στερόλες, καταβάλλεται εγγύηση ίση με 53 ECU ανά 100 χιλιόγραμμα τη στιγμή της πληρωμής του εξισωτικού ποσού προσχωρήσεως. Η εγγύηση αυτή αποδεσμεύεται όταν αποδειχθεί εντός προθεσμίας πέντε μηνών, και γίνει αποδεκτό στο κράτος μέλος στο οποίο συστάθηκε η εγγύηση, ότι το εν λόγω έλαιο αναλήφθηκε από το λιανικό εμπόριο με μία από τις ονομασίες που αναφέρονται στα σημεία 5 και 6 του παραρτήματος του κανονισμού αριθ. 136/66/ΕΟΚ (5), ή χρησιμοποιήθηκε από μία βιομηχανία. Κατά την έννοια του κανονισμού (ΕΟΚ) αριθ. 2220/85 (6), η πρωτογενής απαίτηση είναι η χρησιμοποίηση του ελαίου σύμφωνα με την παρούσα παράγραφο εντός προθεσμίας πέντε μηνών.

Στην περίπτωση κατά την οποία το προϊόν, μετά τη θέση του στην κατανάλωση, αποστέλλεται προς ένα άλλο κράτος μέλος για να αναληφθεί από το λιανικό εμπόριο ή για να χρησιμοποιηθεί από μία βιομηχανία με τους όρους που αναφέρονται στο προηγούμενο εδάφιο, η απόδειξη αυτή επιφέρεται από την προσκόμιση του πρωτοτύπου του αντιγράφου του πιστοποιητικού ελέγχου Τ 5, που εκδίδεται σύμφωνα με το άρθρο 1 του κανονισμού (ΕΟΚ) αριθ. 2823/87 της Επιτροπής (7). Το αντίγραφο ελέγχου Τ 5 πρέπει να περιλαμβάνει, στη θέση 104 στη στήλη «Άλλα», μία από τις ακόλουθες ενδείξεις:

- A ser utilizado con arreglo a lo dispuesto en el apartado 2 del articulo 5 del Reglamento (CEE) no 583/86

- Til anvendelse i overensstemmelse med artikel 5, stk. 2, i forordning (EOEF) nr. 583/86

- Zur Verwendung gemaess Artikel 5 Absatz 2 der Verordnung (EWG) Nr. 583/86 bestimmt

- Να χρησιμοποιηθεί σύμφωνα με το άρθρο 5 παράγραφος 2 του κανονισμού (ΕΟΚ) αριθ. 583/86

- To be used in accordance with Article 5 (2) of Regulation (EEC) No 583/86

- A utiliser conformement a l'article 5 paragraphe 2 du reglement (CEE) no 583/86

- Da utilizzare a norma dell'articolo 5, paragrafo 2 del regolamento (CEE) n. 583/86

- Voor gebruik overeenkomstig artikel 5, lid 2, van Verordening (EEG) nr. 583/86

- A ser utilizado, em conformidade com o n o 2 do artigo 5 o do Regulamento (CEE) n o 583/86.

(4) ΕΕ αριθ. L 128 της 23. 3. 1977, σ. 6.

(5) ΕΕ αριθ. 172 της 30. 9. 1966, σ. 3025/66.

(6) ΕΕ αριθ. L 205 της 3. 8. 1985, σ. 5.

(7) ΕΕ αριθ. L 270 της 23. 9. 1987, σ. 1.»

3. Το παράρτημα αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 1 Μαρτίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 256 της 7. 9. 1987, σ. 1.

(2) ΕΕ αριθ. L 373 της 31. 12. 1987, σ. 1.

(3) ΕΕ αριθ. L 53 της 1. 3. 1986, σ. 43.

(4) ΕΕ αριθ. L 270 της 23. 9. 1987, σ. 1.

(5) ΕΕ αριθ. L 57 της 1. 3. 1986, σ. 31.

ΠΑΡΑΡΤΗΜΑ

1.2.3 // // // // Προϊόντα περιέχοντα

ελαιόλαδο // Περιεκτικότητα

σε έλαιο // Τύπος ενσωματωθέντος

ελαίου // // // // 0709 90 39 // 22 % // 1509 10 10 // 0711 20 90 // 22 % // 1509 10 10 // 1522 00 31 // 50 % // 1509 10 10 // 1522 00 39 // 80 % // 1509 10 10 // 2306 90 19 // 8 % // 1510 00 10 // // //